Document ID: 31997D0004

31997D0004
L 002/6
SLUŽBENI LIST EUROPSKE UNIJE
12.12.1996.
ODLUKA KOMISIJE
od 12. prosinca 1996.
o sastavljanju privremenih popisa objekata u trećim zemljama iz kojih države članice dopuštaju uvoz svježeg mesa peradi
(Tekst značajan za EGP)
(97/4/EZ)
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice,
uzimajući u obzir Odluku Vijeća 95/408/EZ od 22. lipnja 1995. o uvjetima za sastavljanje, u prijelaznom razdoblju, privremenih popisa objekata u trećim zemljama iz kojih je državama članicama odobren uvoz određenih proizvoda životinjskog podrijetla, proizvoda ribarstva ili živih školjkaša (1), a posebno njezin članak 2. stavak 1.,
budući da je Odlukom Komisije 94/85/EZ (2), kako je zadnje izmijenjena Odlukom 96/2/EZ (3), sastavljen popis trećih zemalja iz kojih države članice odobravaju uvoz svježeg mesa peradi;
budući da su Odlukom Komisije 94/984/EZ (4), kako je izmijenjena Odlukom 96/456/EZ (5), za mnoge države s tog popisa utvrđeni uvjeti izdavanja zdravstvenih i veterinarskih certifikata za uvoz svježeg mesa peradi;
budući da je od tih trećih zemalja Komisija primila popise objekata i jamstva da oni u cijelosti udovoljavaju odgovarajućim zdravstvenim uvjetima Zajednice i da će se obustaviti izvoz u Europsku zajednicu iz onog objekta koji ne bude udovoljavao tim zahtjevima;
budući da bi trebalo odgoditi primjenu tih popisa kako bi se omogućila prilagodba novoj situaciji koja je nastala nakon donošenja tih popisa, pri čemu, nakon isteka tog razdoblja, treće zemlje koje ne budu dostavile svoje popise objekata i odgovarajuća jamstva neće više smjeti izvoziti svježe meso peradi u Zajednicu;
budući da se mogu sastaviti privremeni popisi objekata koji proizvode svježe meso peradi u tim državama;
budući da su mjere koje predviđa ova Odluka u skladu s mišljenjem Stalnog veterinarskog odbora,
DONIJELA JE OVU ODLUKU:
Članak 1.
1. Države članice odobravaju uvoz svježeg mesa peradi iz objekata s popisa navedenog u Prilogu.
2. Uvoz iz objekata s popisa navedenog u Prilogu podliježe drugim veterinarskim odredbama Zajednice.
Članak 2.
Ova se Odluka primjenjuje od 1. siječnja 1997.
Članak 3.
Ova je Odluka upućena državama članicama.
Sastavljeno u Bruxellesu 12. prosinca 1996.

Labels: 3
17
5
6